Ilja Kovaltšuk

Ilja Valerjevitš Kovaltšuk (, s. 15. huhtikuuta 1983 Kalinin, Venäjän SFNT, Neuvostoliitto) on uransa päättänyt venäläinen jääkiekkoilija ja olympiavoittaja. Hän oli pelipaikaltaan vasen laitahyökkääjä, joka pelasi viimeisimpänä KHL-liigan Spartak Moskovassa.
Pohjois-Amerikan NHL-liigassa Kovaltšuk edusti Atlanta Thrashersia ja New Jersey Devilsiä yhteensä 11 kautta, ja pelasi NHL:n runkosarjassa 816 ottelua tehopistein 417+399=816. NHL-uransa aikana Kovaltšuk muun muassa valittiin kolme kertaa ja kaudella hän jakoi 41 maalillaan NHL:n maalitilaston kärkipaikan Jarome Iginlan ja Rick Nashin kanssa. Vuoden 2013 heinäkuussa hän kertoi päättävänsä ammattilaisuransa NHL:ssä. Hän kuitenkin teki paluun NHL:ään kaudella .
Kovaltšuk voitti olympiakultaa venäläisten olympiaurheilijoiden joukkueessa 2018. Kovaltšuk on saavuttanut Venäjän jääkiekkomaajoukkuetta edustaessaan kaksi maailmanmestaruutta vuosina 2008 ja 2009, MM-hopeaa 2010 ja 2015, MM-pronssia 2005, 2007, 2019 ja olympiapronssia 2002. Alle 18-vuotiaiden maailmanmestaruuskilpailuissa Kovaltšuk on saavuttanut maailmanmestaruuden vuonna 2001 ja MM-hopeaa vuonna 2000.
Ura.
Kovaltšukia pidettiin jo nuorena yhtenä ikäluokkansa lupaavimmista jääkiekkoilijoista ja hän pelasi vielä Venäjän toiseksi korkeimmalla sarjatasolla kun NHL-seura Atlanta Thrashers varasi hänet NHL:ään . Hän siirtyi Thrashersiin jo seuraavaksi kaudeksi ja osoitti nopeasti pystyvänsä pelaamaan myös NHL:ssä: hän teki ensimmäisellä kaudellaan 65 ottelussa 29 maalia ja 51 tehopistettä. Hän oli myös vahva ehdokas kauden parhaalle tulokkaalle jaettuun Calder Memorial Trophy -palkintoon, mutta palkinnon voitti lopulta hänen seuratoverinsa Dany Heatley, joka teki runkosarjassa 67 tehopistettä. Thrashersin menestyminen joukkueena oli kuitenkin heikkoa, sillä seura voitti 82 ottelustaan ainoastaan 19 ja jäi pisteissä koko runkosarjan viimeiseksi.
Kahdella seuraavalla kaudellaan NHL:ssä Kovaltšuk nosti tasoaan entisestään. Kausi tuotti hänelle 81 ottelussa 38 maalia ja 67 tehopistettä, ja seuraavalla kaudella hän jakoi 41 maalillaan NHL:n maalitilaston voiton yhdessä Calgary Flamesin Jarome Iginlan ja Columbus Blue Jacketsin Rick Nashin kanssa. Hänet valittiin myös .
 peruutti kauden 2004–2005 kokonaan, joten Kovaltšuk siirtyi Venäjän superliigaan edustamaan Ak Bars Kazania. 
Ennen kauden alkua Kovaltšukilla ja Thrashersilla oli suuria vaikeuksia sopia Kovaltšukin uuden sopimuksen ehdoista ja kausi ehti alkaa ennen kuin sopimus oli tehty. Kovaltšuk liittyi kuitenkin kokoonpanoon neljännessä ottelussa ja hän teki runkosarjan 78 ottelussa 52 maalia ja 98 tehopistettä sijoittuen runkosarjan pistepörssissä kahdeksanneksi.
Helmikuussa 2010 Kovaltšuk siirtyi Atlanta Thrashersista New Jersey Devilsiin pelaajakaupassa, jossa Devilsiin siirtyi hänen lisäkseen Anssi Salmela. Thrashersiin siirtyivät Niclas Bergfors, Johnny Oduya, Patrice Cormierin pelaajaoikeudet ja ensimmäisen kierroksen varausoikeus .
Kovaltšuk teki vuonna 2010 New Jersey Devilsin kanssa 17 vuoden sopimuksen. Sopimuksen mukaan hän olisi saanut ensimmäisen kymmenen vuoden aikana 95 miljoonaa Yhdysvaltain dollaria ja sopimuksen seitsemän viimeisen vuoden aikana yhteensä seitsemän miljoonaa dollaria. NHL kuitenkin hylkäsi sopimuksen, sillä liigan mielestä sopimus kiersi liigan palkkakattosääntöä. Kovaltšukin ja Devilsin uuden sopimuksen liiga hyväksyi syyskuussa 2010. Sopimus oli pituudeltaan 15 vuotta ja arvoltaan 100 miljoonaa dollaria.
Kovaltšuk on edustanut Venäjää menestyksekkäästi jo monissa arvokisoissa. Hänellä on kaksi maailmanmestaruutta vuosilta 2008 ja 2009. Kovaltšuk oli vuoden 2008 finaalissa Venäjän sankari, sillä hän tasoitti pelin viisi minuuttia ennen loppua, ja ratkaisi jatkoajalla voiton Venäjälle. Sveitsin MM-kilpailuissa 2009 Kovaltšuk valittiin turnauksen arvokkaimmaksi pelaajaksi.
Heinäkuussa 2013 Kovaltšuk ilmoitti lopettavansa NHL-uransa koska hän kaipasi perheineen takaisin Venäjälle. Hän pelasi vuodet 2013–2018 KHL:ssä SKA Pietarissa, mutta ilmoitti huhtikuussa 2018 palaavansa takaisin NHL:ään.
Kesäkuussa 2018 Kovaltšuk solmi kolmivuotisen sopimuksen NHL-seura Los Angeles Kingsin kanssa. Kovaltšukin sopimus Kingsin kanssa purettiin joulukuussa 2019. Tammikuussa 2020 Kovaltšuk teki loppukauden kattavan sopimuksen Montreal Canadiensin kanssa.
Joulukuussa 2020 Kovaltšuk teki kauden 2020–2021 loppuun ulottuvan sopimuksen KHL-seura Avangard Omskin kanssa.